stanford-oval/wikipedia huggingface dataset:
Barbara van Beck
Elämä

Van Beck syntyi Saksassa 16. helmikuuta 1629 nimellä Barbara Ursler. Hänellä oli useita sisaruksia, mutta hän oli ainut jolla sairaus esiintyi. Hänen vanhempansa olivat Anne ja Balthazar Ursler, jotka tienasivat rahaa esittelemällä tytärtään. Siitä huolimatta he pitivät myös huolen siitä, että van Beck sai koulutusta. Barbara van Beckiä onkin kuvailtu sairaudestaan huolimatta älykkääksi ja kultturelliksi John Evelynin pitämän päiväkirjan mukaan. Van Beck puhui myös useita eri kieliä ja hän oli itsevarma ja ylpeä huolimatta sen ajan ihmisten ennakkoluuloista.
Barbara van Beck nai myöhemmin Johan Michael van Beckin, jonka sukunimeä alkoi käyttää. Johan Michael van Beckin kerrotaan naineen Barbara vain sen takia, että voisi tienata rahaa vaimonsa ulkonäöllä. Johan Michael van Beckistä tulikin vaimonsa manageri. Van Beck sai miehensä kanssa lapsen, joka ei perinyt hypertrikoosia äidiltänsä.
Ura

Barbara van Beck nousi kuuluisuuteen Euroopassa, ja matkustikin ympäri maailmanosaa esiintymässä. Kun van Beck matkasi ensimmäistä kertaa Lontooseen, hän tapasi siellä John Evelynin, joka kuvaili van Beckiä päiväkirjoissaan. Barbara van Beckiä pyydettiin usein eri kaupunkeihin esiintymään. Hän matkasi taas Lontooseen vuonna 1668, ja sen jälkeen hänestä ei ole enää merkintöjä, joten van Beckin uskotaan kuolleen pian sen jälkeen.
Galleria

Barbara van Beckistä on tehty useita kaiverruksia ja piirroksia, sekä yksi öljyvärimuotokuva. Useissa kuvissa van Beckillä on soitin tykönään, ja hän olikin musikaalinen. Van Beckin asut kuvissa ovat muodikkaita ja ylhäisiä, joka oli 1600 luvulla outoa ihmisille joiden ulkonäössä oli jotain normalista poikkeavaa.
Aiheesta muualla

Barbara Urslerin - The Hairy Maid
Atlas Obscura: A 17th-Century Portrait of a Glamorous Bearded Woman
Agnews Gallery: Painter active in Central Italy, 17th C.
Beguine

Beguine on tanssityyppi. Se muistuttaa hidasta rumbaa.
Beguine oli todella suosittua 1930-luvulla muun muassa Guadeloupella ja Martiniquella. Cole Porterin teki kappaleen ”Begin the Beguine” yhteen musikaaliinsa ja kappale päätyi Fred Astairen tähdittämään elokuvaan Broadway Melody (Broadway Melody of 1940) auttoi tanssimuotoa tulemaan tunnetuksi myös Karibian ulkopuolella.
Beer Chang

| Chang |
| --- | --- |

 Beer Chang käyttää tunnuksenaan nimensä mukaisesti norsua.
Tyyppi:  olut
Oluttyyppi:  lager
Valmistaja:  Thai Bev
Alkuperä:  Thaimaa
Infobox OKNimi-testi OK: 
Beer Chang (thaiksi เบียร์ช้าง) on juomajätti Thai Beverage Plc:n olutmerkki. Vaaleata lagertyyppistä olutta tehdään kolmessa panimossa Thaimaassa, jotka ovat Cosmos Brewery, Beer Thip Brewery ja Beer Thai (1991).  Olutmerkki esiteltiin vuonna 1995.
Chang tarkoittaa thaiksi norsua. Oluessa on 5,2 tilavuusprosenttia alkoholia, kun taas miedommassa export-laadussa on 4,2.
Aiheesta muualla

Yhtiön viralliset sivut(englanniksi)
Changin vientioluen arvostelu Hywel's Big Logissa(englanniksi)
Boro

Boro voi tarkoittaa seuraavia asioita:
Boro, entinen alankomaalainen Formula 1 -talli
Boro, kunta Uudessa Etelä-Walesissa, Australiassa
Boro, kylä Karan alueella Togon luoteisosassa
Boro, japanilainen käsityötekniikka
Middlesbrough FC, jalkapalloseura koillis-Englannissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boro”, voi hakea sivunnimihaulla, laajalla sivunnimihaulla tai tekstihaulla.
Behdad Salimi

| Mitalit | Mitalit | Mitalit |  |
| --- | --- | --- | --- |
|  Behdad Salimi |  Behdad Salimi |  Behdad Salimi |  |
Maa:  Iran
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | yli 105 kg |  |
| MM-kilpailut   | MM-kilpailut   | MM-kilpailut   |  |
|  Kultaa | Antalya 2010 | yli 105 kg |  |
|  Kultaa | Pariisi 2011 | yli 105 kg |  |
|  Hopeaa | Almaty 2014 | yli 105 kg |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | yli 105 kg |  |
|  Kultaa | Incheon 2014 | yli 105 kg |  |
| Aasian-mestaruuskilpailut   | Aasian-mestaruuskilpailut   | Aasian-mestaruuskilpailut   |  |
|  Kultaa | Taldykorgan 2009 | yli 105 kg |  |
|  Kultaa | Tongling 2011 | yli 105 kg |  |
|  Kultaa | Pyeongtaek 2012 | yli 105 kg |  |
Behdad Salimi (pers. ‏بهداد سلیمی كردآسیابی‎; s. 8. joulukuuta 1989 Qaem Shahr) on iranilainen painonnostaja ja olympiavoittaja. Salimi kilpailee yli 105-kiloisissa. Hän voitti olympiakultaa vuoden 2012 kesäolympialaisista Lontoosta yhteistuloksella 455. Salimi on myös oman painoluokkansa kaksinkertainen maailmanmestari vuosilta 2010 ja 2011 sekä myös MM-hopeamitalisti vuodelta 2014. Aasian kisoista hän on voittanut kaksi kultaa ja Aasian-mestaruuskisoista tilillä on kolme kultaista mitalia. Hän on 197 senttimetriä pitkä ja painaa 165 kilogrammaa.
Käännös suomeksi
Bepop (rakennus)

| Bepop |
| --- | --- |

Sijainti:  Pori
Avattu:  1989
Arkkitehti:  Jyrki Tasa
Omistaja:  Länsi-Suomen Osuuspankki
Liikkeiden määrä:  27
Päävuokralaisia:  Länsi-Suomen Osuuspankki Yle Pori
Kerrospinta-ala:  20 200 m²
Kerrosten määrä:  4
Pysäköintipaikkoja:  177
Kotisivu
Bepop on Porin keskustassa sijaitseva vuonna 1989 valmistunut rakennus. Sitä pidetään arkkitehtuuriltaan yhtenä merkittävimmistä 1980-luvun suomalaisista liikerakennuksista ja se on myös Porin tunnetuin postmodernin arkkitehtuurin kohde. Nimi viittaa jazzmusiikin tyylilajiin bebopiin sekä rakennuttajana toimineen Porin Seudun Osuuspankin nimilyhenteeseen POP.
Rakennuksen pääsisäänkäynti sijaitsee Mikon- ja Yrjönkatujen kulmassa, toinen sisäänkäynti on Isolinnankadun puolella. Niitä yhdistää rakennuksen läpi kulkeva liikekäytävä, joka toimii usein myös erilaisten yleisötilaisuuksien sekä pienimuotoisten taide- ja valokuvanäyttelyiden pitopaikkana. Rakennuksessa sijaitsevat muun muassa Yleisradion aluetoimituksen Satakunnan Radion tilat sekä kiinteistön omistavan Länsi-Suomen Osuuspankin pääkonttori. Yrityksiä on yhteensä 27. Niille on vuokrattuna 19 liiketilaa sekä 10 toimistohuoneistoa.
Arkkitehtuuri

Postmodernismia edustavan rakennuksen on suunnitellut Arkkitehdit NRT eli Matti Nurmela, Kari Raimoranta ja Jyrki Tasa, jotka voittivat rakennuksen suunnittelusta vuonna 1984 järjestetyn kutsukilpailun. Pääsuunnittelija Jyrki Tasan mukaan rakennus ilmentää suomalaisen arkkitehtuurin murroskautta, jolloin haluttiin vapautua modernismin kuivasta ilmeestä ja luoda iloista tunnelmaa mielikuvituksellisella suunnittelulla. Rakennuksen rohkea muotokieli herätti aikoinaan keskustelua tavallisten kaupunkilaisten ohella myös ammattipiireissä. Nykyään sitä pidetään pastellisävyineen hyvänä edustajana 1980-luvun citykulttuurista.
Bepopissa on lukuisia erikoisuuksia ja yksityiskohtia, muun muassa pyöreitä ikkunoita, suuria lasipintoja sekä pylväitä. Rakennuksessa herättää huomiota myös voimakas ja rohkea värienkäyttö. Pääsisäänkäynnin edessä on korkeiden pilareiden kannattelema nelikulmainen katos, joka kohoaa rakennuksen kattorakenteiden yläpuolelle. Sisäänkäynti ympäristöineen on pimeän aikaan valaistu erilaisilla valonheittimillä. Rakennusta halkoo kulmittaisesti kaareva kauppakäytävä, joka jakaa sen kahtia. Käytävä yhdistää asiantuntijakeskuksen itäpuolella kulkevan Isolinnankadun pääsisäänkäynnin edustalla olevaan Mikon- ja Yrjönkatujen risteykseen. Ylhäältä kauppakäytävää suojaa lasikatos.
Rakennus oli 1989 valmistuneiden rakennusten edustaja Arkkitehtitoimistojen Liiton juhlanäyttelyssä, joka Suomen lisäksi kiersi vuonna 2008 myös ulkomailla. Muita näyttelyssä esiteltyjä rakennuksia olivat muun muassa Sanomatalo, Nokian pääkonttori sekä Merikeskus Vellamo.
Kuvia rakennuksesta

Isolinnankadun puoleinen sisäänkäynti
Rakennusta halkova kauppakäytävä
Yläkerrosten portaikkoa
Kauppakäytävän lasikatto
Kattorakenteiden yksityiskohtia
Aiheesta muualla

BePOP Arkkitehdit NRT:n sivuilla
Kuvia tai muita tiedostoja aiheesta BePOP Wikimedia Commonsissa
Besoaarigaselli

| Besoaarigaselli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Gasellit Antilopinae
Suku::  Besoaarigasellit Antilope  Pallas, 1766
Laji::  cervicapra
Kaksiosainen nimi
 Antilope cervicapra  (Linnaeus, 1758) 
Katso myös
   Besoaarigaselli Wikispeciesissä   Besoaarigaselli Commonsissa 
Infobox OKNimi-testi OKIUCN-testi OK: 
Besoaarigaselli eli besoaariantilooppi (Antilope cervicapra) on  pienikokoinen intialainen antilooppilaji ja Antilope-suvun ainoa laji.
Ulkonäkö

Uroksen säkäkorkeus on 80 senttiä, naaras on vähän pienempi. Uroksen turkki on hyvin tummanruskea muualta paitsi vatsapuoli on valkoinen. Sarvet ovat kierteiset ja pitkät, jopa 70 cm.
Levinneisyys

Luontaisella elinalueellaan Aasiassa besoaarigaselleita elää nykyisin Intiassa ja Nepalissa. Aiemmin niitä tavattiin myös Bangladeshissa ja Pakistanissa. Niitä on istutettu Argentiinaan ja 1930-luvulla Yhdysvaltoihin Texasiin.
Bastien Maïa

| Bastien Maïa> Henkilötiedot |
| --- | --- |
Syntynyt: 18. huhtikuuta 1997 (ikä 27) Rouen, Ranska
Kansalaisuus:   Ranska
Jääkiekkoilija
Lempinimi:  Basti, Rouenin Kukko
Pelipaikka:  oikea laitahyökkääjä
Maila:  oikea
Pituus:  188 cm
Paino:  83 kg
Seura
Seura:  Gothiques d’Amiens
Sarja:  Ligue Magnus
Pelaajaura
Pääsarjaura:  2015–
Aik. seurat:  SaiPa (SML) HC Amiens Somme (Ranska) Rouen HE (Ranska) IPK (Mestis) HK Olimpija Ljubljana (ICEHL)
Bastien Maïa (s. 18. huhtikuuta 1997 Rouen, Ranska) on ranskalainen jääkiekkoilija, joka pelaa Ranskan pääsarja Ligue Magnus-joukkue Gothiques d’Amiensissa. Hän on pelipaikaltaan oikea laitahyökkääjä. Maïa laukoo oikealta.
Ura > Maajoukkueura

Maïa pelasi alle 20-vuotiaiden IA-divisioonan MM-kilpailuissa vuonna 2017, jolloin hän toimi Ranskan varakapteenina ja voitti pronssia. Maïa oli joukkueensa paras maalintekijä ja toiseksi paras pistemies tehoilla 5+5=10 ja hän sijoittui koko turnauksen maalipörssissä toiseksi Valko-Venäjän Andrei Bjaljevitšin jälkeen. Maïa voitti myös Ranskan sisäisen tehotilaston lukemalla +2. Hän pelasi myös IB-divisioonan MM-kilpailuissa vuonna 2016, jolloin Maïa voitti kultaa. Hän voitti koko turnauksen piste- ja maalipörssin sekä jakoi syöttöpörssin voiton joukkuetoverinsa Guillaume Leclercin kanssa tehoilla 6+5=11.
Maïa pelasi myös alle 18-vuotiaiden IA-divisioonan MM-kilpailuissa vuosina 2014 ja 2015, joista jälkimmäinen turnaus päättyi pronssiin. Hän oli vuoden 2015 turnauksessa myös Ranskan paras pistemies ja syöttäjä tehoilla 2+5=7. Maïalla oli myös turnauksen paras aloitusprosentti (78,12%).
Ranskan A-maajoukkueessa Maïa on pelannut 25 ottelua tehopistein 2+4=6. Hän teki A-maajoukkuedebyyttinsä Euro Hockey Challengessa 8. huhtikuuta 2017 Amiensissa Sveitsiä vastaan. Ensimmäisen A-maajoukkuemaalinsa Maïa teki neljän maan turnauksessa 11. marraskuuta 2021 Jesenicessä ylivoimalla Sloveniaa vastaan. Hän sai ottelussa myös syöttöpisteen Hugo Gallet'n tekemään maaliin.
Muuta

Maïan isä Pierrick on entinen hyökkääjä, joka edusti Ranskaa Lillehammerin olympiakisoissa 1994 ja kaksissa MM-kilpailuissa. Bastien Maïan kanssa SaiPassa pelanneen Antton Mönkäreen mukaan Bastien ymmärtää hyvin suomea, mutta hän ei puhu sitä kovin paljon.
Biggles

Biggles eli James Bigglesworth on W. E. Johnsin luoma lasten- ja nuortenkirjojen kuvitteellinen lentäjä ja seikkailija. Johns loi hahmon vuonna 1932. Hahmon pohjalta on laadittu 50 vuoden aikana hyvinkin erilaisia kirjoja, sarjakuvia ja elokuvia. Johns itse julkaisi 100 Biggles-kirjaa. Kirjoja on julkaistu suomeksi Tammen ja Pellervo-Seuran kustantamana ja sarjakuvia Semicin kustantamana.
Suomennettuja Biggles-kirjoja

Biggles Etelämerellä ("Biggles in the South Seas", suom. 1948) Pellervo-Seura
Biggles viidakossa ("Biggles in the Jungle", suom. 1949) Pellervo-Seura
Biggles Afrikassa ("Biggles in Africa", suom. 1950) Pellervo-Seura
Biggles Borneolla ("Biggles in Borneo", suom. 1952) Pellervo-Seura
Biggles Tiibetissä ("Biggles Hits the Trail", suom. 1953) Pellervo-Seura
Biggles Paratiisinlaaksossa ("Biggles Takes a Holiday", suom. 1954) Pellervo-Seura
Biggles muukalaislegioonassa ("Biggles Foreign Legionnaire", suom. 1958) Tammi
Biggles ei hellitä ("No Rest for Biggles", suom. 1958) Tammi
Biggles autiomaassa ("Biggles Sweeps the Desert", suom. 1969) Tammi
Biggles ja huumausainekauppiaat (Biggles' Combined Operation, suom. 1969) Tammi
Biggles ja kadonneet rubiinit (Biggles Sorts It Out, suom. 1969) Tammi
Biggles ja öinen vieras ("Biggles and the Dark Intruder", suom. 1969) Tammi
Biggles ja vihreä jumalankuva ("Biggles and the Little Green God", suom. 1971) Tammi
Biggles sukellusvenejahdissa (Biggles' Second Case, suom. 1969) Tammi
Biggles tuoreilla jäljillä (Biggles and the Plot that Failed, suom. 1969) Tammi
Biggles näkee liikaa ("Biggles Sees Too Much", suom. 1971) Tammi
Biggles-sarjakuvia

Sargassomeren arvoitus (Björn Karlström, suom. 1977)
Operaatio kultakala (suom. 1978)
Tiikerin jäljillä (suom. 1978)
Ääniä avaruudesta (suom. 1979)
Raisua uhkapeliä Kalaharissa (suom. 1983)
Kovaa peliä Gibraltarilla (suom. 1983)
Ääniä avaruudesta (suom. 1979)
Raisua uhkapeliä Kalaharissa (suom. U.M. Kankaanpää 1982)
Kovaa peliä Gibraltarilla (suom. U.M. Kankaanpää 1983)
BepiColombo

| BepiColombo |
| --- | --- |

Organisaatio:  ESA, JAXA
Valmistaja:  Airbus Astrium pääurakoitsija
Tehtävätyyppi:  Planeettatutkimus
Kohde:  Merkurius
Laukaisu:  20. lokakuuta 2018 Guayanan avaruuskeskus
Laukaisualus:  Ariane 5
Kohteessa:  5. joulukuuta 2025
Teho:  5,5 kW (1 AU)
COSPAR ID::  BEPICLMBO
BepiColombo on Euroopan avaruusjärjestön (ESA) ja Japanin avaruusjärjestön (JAXA) yhteinen Merkurius-planeettaa tutkiva avaruuslento, joka laukaistiin 20. lokakuuta 2018. Se ohitti Merkuriuksen ensimmäisen kerran 1. lokakuuta 2021, jolloin se otti ensimmäiset lähikuvat Merkuriuksen pinnasta noin 1000 kilometrin etäisyydeltä. Lähimmillään luotain lensi noin 200 kilometrin etäisyydellä Merkuriuksen pinnasta. Luotaimen lähettämissä mustavalkokuvissa näkyvät Aurinkoa lähinnä kiertävän kiviplaneetan pinnan törmäys­kraatterit ja muut yksityis­kohdat. Kuvien saannissa kesti liki kolme vuotta tehtävän laukaisusta.
Historiaa

Merkurius on kuvattu vain Nasan Mariner 10 -luotaimella sen kolmella ohilennolla 29. maaliskuuta 1974, 21. elokuuta 1974 ja 16. maaliskuuta 1975 alimmillaan 327 kilometrin korkeudelta. Tällöinkin kuvattiin vain toinen puoli planeetasta. Ohilennoilla mitattiin planeetan pinnan ja kaasukehän ominaisuuksia sekä viimeisellä ohilennolla magneettikenttää. Mariner 10 -luotain laukaistiin 11. maaliskuuta 1973, ja se toimi 24. maaliskuuta 1975 asti. Nasan MESSENGER-luotain laukaistiin elokuussa 2004, ja se asettui kiertoradalle maaliskuussa 2011. BepiColombo asettunee Merkuriuksen kiertoradalle joulukuussa 2025. Hanke on saanut nimensä italialaiselta matemaatikolta Giuseppe (”Bepi”) Colombolta (1920–1984), joka oli mukana Mariner 10 -tutkimusohjelmassa.
ESAn BepiColombo-luotain (MPO)

Miehittämätön lento koostuu eurooppalaisesta MPO- ja japanilaisesta MMO-luotaimesta. Ne piti alun perin laukaista vuoden 2014 aikana. Laukaisu piti tehdä venäläisellä kantoraketilla, joko Sojuzilla tai Protonilla. Kantoraketiksi kuitenkin tarvittiin suurempi Ariane 5, joka nosti mission kustannuksia noin sadalla miljoonalla eurolla. Mission hinta ESAlle oli vuoden 2009 lopussa 904 miljoonaa euroa.
Aluksen voimanlähteenä toimii ionimoottori. BepiColombon matka Merkuriukseen vie 7 vuotta. Sen rata on pitkä spiraalirata. Matkan aikana BepiColombo ohittaa Maan kerran (2020), Venuksen kahdesti (2020 ja 2021) ja Merkuriuksen kuusi kertaa vuosien 2021 ja 2025 välisenä aikana, ennen kuin se asettuu Merkuriuksen kiertoradalle suunnitelmien mukaan joulukuussa 2025. Maan ja Venuksen ohilentoja käytetään gravitaatiolinkoina lisäämään luotaimen vauhtia ja muuttamaan sen lentorataa. Merkuriuksen ohilentojen yhteydessä luotaimen vauhti vastaavasti hidastuu.
Avaruusluotaimen pääurakoitsija on Astrium GmbH Saksasta.
MPO:n instrumentit ovat
BepiColombo Laser Altimeter (BELA), laseraltimetri, joka mittaa Merkuriuksen pinnanmuotoja; laitteen johtava tutkija on Tilman Spohn Saksasta
Italian Spring Accelerometer (ISA), joka mittaa avaruusluotaimen kiihtymistä, joka ei johdu gravitaatiosta; johtava tutkija on Valerio Iafolla Italiasta
Magnetic Field Investigation (MERMAG) mittaa magneettikenttiä; sen johtava tutkija on André Balogh
Mercury Radiometer and Thermal Imaging Spectrometer (MERTIS), joka määrittää Merkuriuksen pinnan mineraalit, lämpötilan ja lämpökapasiteetit; johtava tutkija Elmar K. Jessberger Saksasta
gamma- ja neutroni-instrumentti valitsematta; se mittaa Merkuriuksen pinnan ja sen alaisen kerroksen kemiallisen koostumuksen; päätutkija joko Ranskasta tai Venäjältä
Mercury Imaging X-ray Spectrometer (MIXS), mittaa pinnan kemiallisen koostumuksen ja topografian pinnan emittoiman röntgensäteilyn avulla; johtava tutkija Sarah Dunkin Englannista. Suomalainen tekninen ja tieteellinen osuus tämän laitteen toteutukseen on suuri
Mercury Orbiter Radio Science Experiment (MORE) mittaa kuoren ja ytimen rakenteen; johtava tutkija Luciano Iess Italiasta
Probing of Hermean Exosphere by Ultraviolet Spectroscopy (PHEBUS) tekee UV-mittauksia, jonka avulla Merkuriuksen kaasukehän yläosan koostumus selviää; johtava tutkija Eric Chassefière Ranskasta
SERENA (Search for Exospheric Refilling and Emitted Natural Abundances) mittaa kaasukehää; johtava tutkija Stefano Orsini Italiasta
Solar Intensity X-ray and particle Spectrometer (SIXS) on aurinkomonitori (röntgen); johtava tutkija Juhani Huovelin on Suomesta, Helsingin yliopistosta
Spectrometers and Imagers for MPO BepiColombo Integrated Observatory (SIMBIO-SYS) toimii optisella ja lähi-infrapunan aallonpituudella; johtava tutkija Enrico Flamini Italiasta.
Aiheesta muualla

Wikimedia Commonsissa on kuvia tai muita tiedostoja aiheesta .
ESAn BepiColombo-sivut (englanniksi)
Suomalaista tekniikkaa lähtee Merkuriukseen (Arkistoitu – Internet Archive) Tekniikka&Talous 23.2.2006
Esitelmä BepiColombosta ja Merkuriuksesta
Bastia

| Bastia |
| --- | --- |
 Bastian huvivenesatamaa.
 vaakuna
 Bastia
 Koordinaatit: 42°42′03″N, 09°27′01″E 
Valtio:   Ranska
Alue:  Korsika
Departementti:  Haute-Corse
Arrondissementi:  Bastia
Kantoni:  Bastia
Hallinto:  
 – Pormestari:  Gilles Simeoni
Pinta-ala:  
 – Kokonaispinta-ala:  19,38 km²
Väkiluku (2006):  43 577
 – Väestötiheys:  2,275 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Bastia on 43 577 asukkaan (2006) kaupunki Korsikan pohjoisosassa. Se on Haute-Corsen departementin pääkaupunki. Bastia on Korsikalle tärkeä satamakaupunki ja vuoteen 1811 asti Bastia oli Korsikan pääkaupunki.
Historia

Bastian kaupunki perustettiin virallisesti vuonna 1372, mutta alueella on ollut asutusta ja Rooman valtakunnan ajoilta lähtien. Bastian perusti alueen genovalainen kuvernööri, joka ennen kaupungin perustamista asui malarian riivaamalla alueella useiden kilometrien päässä nykyisestä Bastiasta. Kuvernööri päätti rakentaa linnan ja kauppapaikan nykyisen Bastian kohdalle. Nimi Bastia tuleekin linnoitusta merkitsevästä sanasta bastiglia. Linna sijaitsi tärkeällä paikalla mereltä tulevia hyökkäyksiä ajatellen, mutta paikalliselle korsikalaiselle väestölle se edusti genovalaista sortovaltaa. Kapinoivat paikalliset piirittivät ja ryöstivätkin linnoituksen useaan otteeseen verotuksen takia. Tästä huolimatta Bastia kasvoi.
Napoleonin aikana syntyneet kapinat kukistettiin verisesti. Kova isku Bastian kaupungille oli saaren pääkaupungin siirtäminen Bastiasta Ajaccioon vuonna 1811. Toisessa maailmansodassa saari oli akselivaltojen miehittämä ja vuonna 1943 Yhdysvaltain ilmavoimat pommittivat kaupunkia tietämättä, että vihollisjoukot olivat jo perääntyneet sieltä pois. Monet kaupungin vapautumista kaduilla juhlimassa olleet saivat surmansa ja monet rakennukset tuhoutuivat. Sodan jälkeen Bastian kehitykseen on vaikuttanut etenkin sen satama ja siitä saatava taloudellinen hyöty.
Liikenne

Bastian lentoaseman kautta kulkee vuosittain 800 000 matkustajaa. Bastian sataman kautta kulkee vuosittain yli 2 miljoonaa matkustajaa ja liikennettä on muun muassa Marseillen, Nicen, Toulonin, Genovan, Livornon ja Savonan satamiin. Kaupungista kulkee rautatie Ajaccioon ja tämän radan varrella olevalta Ponte-Leccian risteysasemalta haarautuu rata Calviin..
Tunnettuja bastialaisia

Henry Padovani, muusikko
Chaouki Ben Saada, jalkapalloilija
José Pasqualetti, jalkapallovalmentaja ja entinen pelaaja
Aiheesta muualla

Kuvia tai muita tiedostoja aiheesta Bastia Wikimedia Commonsissa
Briscous

Briscousin kirkko
Briscous on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 988 asukasta vuoden 1999 väestönlaskennassa. Briscousin pinta-ala on 31 neliökilometriä.
Bless Your Heart

| ”Bless Your Heart” Isley Brothers |
| --- | --- | --- |

Singlen tiedot
 Julkaistu: 1969
 Formaatti: 7"-vinyyli
 Tuottaja(t): R. Isley, O. Isley, R. Isley
 Tyylilaji: funk
 Kesto: 02.52
 Levy-yhtiö: T-Neck
Isley Brothersin muut singlet
| ”Black Berries” 1969 | ”Bless Your Heart” 1969 | ”Keep on Doin’” 1970 |
Bless Your Heart on yhdysvaltalaisen Isley Brothers -yhtyeen funk-tyylinen kappale sekä singlejulkaisu vuodelta 1969. Se on ilmestynyt yhtyeen omalla levymerkillä T-Neck. Singlen tuottajat ovat Isley Brothersin jäsenet R. Isley, O. Isley ja R. Isley.
Kappaleet

Bless Your Heart – 2.52
Give the Women What They Want – 2.17
Kappaleiden tekijät ovat R. Isley, O. Isley ja R. Isley. Julkaisija on Triple 3 Music BMI.
Ääninäyte
Kooste (10%, 0:30) singlen kappaleista.
Äänitiedostojen kuunteluohjeet
Beer and Ribs

| ”Beer and Ribs” Circle |
| --- | --- | --- |

Singlen tiedot
 Julkaistu: 31. heinäkuuta 2013
 Formaatti: 7"
 Tuottaja(t): Samae Koskinen
 Tyylilaji: hard rock
 Levy-yhtiö: Full Contact Records
Circlen muut singlet
| ”End of Time” 2012 | ”Beer and Ribs” 2013 | ”Kumiluoti” 2014 |
Beer and Ribs on vuonna 2013 ilmestynyt Circlen single, jonka yhtye julkaisi nimellä Falcon (ex-Circle). Kappale on mukana myös albumilla Frontier.
Muusikot

Janne Westerlund – laulu, kitara
Julius Jääskeläinen – kitara
Pekka Jääskeläinen – kitara
Jussi Lehtisalo – basso, laulu
Tomi Leppänen – rummut
Mika Rättö – kosketinsoittimet, laulu
Kappaleet

Beer and Ribs – 3.55
Sunset Street – 4.42
Betelpalmut

| Betelpalmut |
| --- | --- |
 betelpalmu eli pähkinäbetelpalmu (Areca catechu)
Tieteellinen luokittelu
Domeeni::  Aitotumaiset, Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Betelpalmut Areca  L.
Katso myös
   Betelpalmut Wikispeciesissä   Betelpalmut Commonsissa 
Infobox OKNimi-testi OK: 
Betelpalmut (Areca) on kasvisuku, joka kuuluu palmukasvien heimoon. Siihen kuuluu yli 40 lajia. Betelpalmut ovat trooppisen Aasian ja Tyynenmeren alueen palmuja.
Tuntomerkit

Betelpalmut ovat yksikotisia puumaisia tai pensasmaisia palmuja. Ne ovat yksi- tai monivartisia, ja niiden varret voivat olla korkean puunrunkomaisia tai lyhyitä ja kokonaan maan pinnan alle jääviä. Kussakin varressa on 4–12 parilehdykkäistä lehteä. Varret ovat usein latvastaan vihreiden tai kellertävien lehtituppien peittämä. Kaksineuvoisissa kukinnoissa on suurempia emikukkia ja pieniä hedekukkia. Hedelmät ovat pieniä ja yksisiemenisiä. Ne ovat soikeita tai pyöreitä ja monesti punaisia.
Levinneisyys

Betelpalmut kasvavat Etelä- ja Kaakkois-Aasiassa sekä Tyynenmeren saarilla Salomonsaarille asti idässä.